
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr. 111/2003 privind utilizarea veniturilor din privatizare şi din valorificarea activelor bancare neperformante, cu care comisia noastră a fost sesizată în fond cu adresa Biroului Permanent nr.  P.L. 23 din 14 februarie 2005.
	PREŞEDINTE,
Mihai Nicolae Tănăsescu

RAPORT

asupra proiectului de Lege pentru aprobarea Ordonanţei de urgenţă 
a Guvernului nr. 111/2003 privind utilizarea veniturilor 
din privatizare şi din valorificarea activelor bancare neperformante
Cu adresa nr. P.L. 23 din 14 februarie 2005, Biroul Permanent conform art.89 şi 108 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr. 111/2003 privind utilizarea veniturilor din privatizare şi din valorificarea activelor bancare neperformante.
La întocmirea raportului s-a avut în vedere avizul Consiliului Legislativ.
Prezentul proiect de Lege are ca obiect de reglementare  păstrarea distanţei sumelor provenite din valorificarea de către Autoritatea pentru Valorificarea Activelor Statului a activelor bancare neperformante pentru răscumpărarea titlurilor de stat în vederea diminuării datoriei publice interne.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor: din partea Guvernului: Ministerul Finanţelor Publice  doamna Mitre Liliana – director şi doamna Ghiţescu Cristiana – director – Autoritatea pentru Valorificarea Activelor Statului.
La lucrările comisiei au participat  22  deputaţi, din totalul de 25 membri ai comisiei.

Raportul comisiei a fost adoptat cu unanimitate de voturi. 
Proiectul de Lege a fost adoptat de Senat în şedinţa din data de 7 februarie 2005.

In urma dezbaterii proiectului de Lege pentru aprobarea Ordonanţei de urgenţă a Guvernului nr. 111/2003 privind utilizarea veniturilor din privatizare şi din valorificarea activelor bancare neperformante, în şedinţa din data de 17.02.2005, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat. 
	PREŞEDINTE,
Mihai Nicolae Tănăsescu
	SECRETAR,

Radu Cătălin Drăguş


             Experţi parlamentari,
             Măţan Ofelia
             Onete Alexandru

